Аксана Шараг не баіцца цяжкасцей і адказнасці. Заўсёды актыўная, з жаданнем ісці наперад. Неўтаймоўнай энергіяй зараджае калектыў, прымушае яго заўсёды верыць ва ўласныя сілы. Высокія арганізатарскія здольнасці дапамагаюць дырэктару школы яднаць педагогаў, таму яны рухаюцца ў адзіным парыванні, захопленыя агульнай справай. Камунікабельнасць Аксаны Дзмітрыеўны спалучаецца з уменнем упэўніць, адказнасць і патрабавальнасць — з тактоўнасцю і душэўнасцю. Перажывае за кожную дробязь. Такі настрой адчуваюць і вучні, і настаўнікі, таму шчыра любяць свайго кіраўніка, шануюць і паважаюць, ва ўсім падтрымліваюць.